314/2012. (XI.8) Korm. rendelet 41. § szerinti észrevételek szakmai magyarázata

Martfű város  - különleges, vízműtelep átsorolása miatti - településrendezési tervének  módosítására
Az egyeztetési eljárás során az alábbi államigazgatási szervek tettek észrevételt:
Hajdú - Bihar Megyei Kormányhivatal Építésügyi és Örökségvédelmi Hivatalának Állami Főépítésze
III.1. Az alátámasztó szöveges munkarész 2. oldala és a szerkezeti terv leírás 2. oldala tartalmazza az aláírólapot.
IV. Az alátámasztó szöveges munkarész pótlólag kiegészítésre került a normatív területfelhasználás  és normatív szabályozás fejezettel.

Jász - Nagykun - Szolnok Megyei Katasztrófavédelmi Igazgatóság, Szolnok 
1. A katasztrófaveszély elkerülése érdekében a településrendezési terv eszközeinek módosítása során figyelembe kell venni az ár- és/vagy belvíz által veszélyeztetett területeket.

2. A meglévő és újonnan épülő épületek között az Országos Tűzvédelmi Szabályzatról szóló 28/2011 (IX.6.) BM rendelet előírásai szerinti tűztávolságot kell tartani.

3. Amennyiben valamely út megszüntetése tűzcsapot érint, a tűzcsapnál a tűzoltó gépjárművek részére a felállási helyet biztosítani kell. A megszüntetésre, átépítésre kerülő tűzcsapoknál az elsőfokú illetékes katasztrófavédelmi kirendeltség engedélye szükséges.

4. Új építmények környezetének tervezésekor a tűzoltógépjárművek nem rendszeres közlekedésére és üzemeltetésére a területet és az utat biztosítani kell.

5. A tűz elleni védekezésről, a műszaki mentésről és a tűzoltóságról szóló 1996. évi XXXI. törvény 29. § (1) bekezdése az önkormányzat feladataként határozza meg a településen az oltóvíz nyerési lehetőségek biztosítását, ezért a vízhálózat átalakítása, korszerűsítése esetén a 28/2011. (IX. 6.) BM rendelet az Országos Tűzvédelmi Szabályzatról előírásai alapján kell az oltóvizet biztosítani. 

6. Ipari park vagy veszélyes üzem területének kijelölése során figyelembe kell venni a településrendezési terv szempontjából fontos követelményeket támasztó a veszélyes anyagokkal kapcsolatos súlyos balesetek elleni védekezésről szóló 219/2011. (X. 20.) Korm. rendelet 28. §-ának előírásait. 
7. Amennyiben az átalakítás tűzcsapot érint, a tervezési területen a meglévő föld alatti tűzcsapokat föld felettire kell cserélni az Országos Tűzvédelmi Szabályzatról szóló 28/2011 (IX.6.) BM rendelet ötödik rész XXVI. fejezet 166. cím 442. § (3) bekezdése alapján.

8. Az építéssel járó útlezárásokat és vízelzárásokat a munka megkezdése előtt 48 órával, valamint az elzárások befejezését a Jász-Nagykun-Szolnok Megyei Katasztrófavédelmi Igazgatóság Hírközpontja részére, szóban a 105-ös telefonszámon azonnal, azt követően pedig írásban be kell jelenteni, mert az 1996. évi XXXI. törvény 6. § (2) bekezdése alapján szükséges, hogy a Megyei Műveletirányítási Központ az útlezárásokról és a vízelzárásokról előzetes információkkal rendelkezzen.

9. A munkálatok során az érintett építményekhez vezető utakat szabadon és olyan állapotban kell tartani, amely alkalmas a tűzoltógépjárművek közlekedésére és működtetésére, valamint a közterületi tűzcsapokat állandóan hozzáférhetően kell tartani, azokat eltorlaszolni még ideiglenes jelleggel sem szabad az Országos Tűzvédelmi Szabályzatról szóló 28/2011 (IX.6.) BM rendelet ötödik rész 164. cím XXVI. fejezet 439. § (4) bekezdése alapján.

Közép- Tisza-vidéki Vízügyi Igazgatóság, Szolnok

Az Árvízvédelmi fejezetben a jogszabályi hivatkozás javításra került.
Az egyeztetési eljárás során az alábbi államigazgatási szervek kifogást nem emeltek, az egyeztetési eljárás további szakaszában részt kívánnak venni:

· Közép- Tisza - vidéki Környezetvédelmi és Természetvédelmi Felügyelőség, Szolnok
· Jász - Nagykun - Szolnok Megyei Kormányhivatal Népegészségügyi Szakigazgatási Szerve, Szolnok

· Jász - Nagykun - Szolnok Megyei Kormányhivatal Közlekedési Felügyelősége, Szolnok

· Jász - Nagykun - Szolnok Megyei Kormányhivatal Szolnok Járási Hivatal Járási Építésügyi és Örökségvédelmi Hivatala, Szolnok

· Jász - Nagykun - Szolnok Megyei Kormányhivatal Földhivatala Szolnok

· Magyar Bányászati és Földtani Hivatal Szolnoki Bányakapitányság

· Nemzeti Média- és Hírközlési Hatóság, Debreceni Hatósági Iroda

· BÁCSVÍZ, Kecskemét

· TIGÁZ - DSO Szolnok

· Magyar Telekom Nyrt.

· Jász - Nagykun - Szolnok Megyei Közgyűlés Elnöke, Megyei Főépítész Szolnok

· Nemzeti Közlekedési Hatóság Útügyi, Vasúti és Hajózási hivatal, Budapest

Az egyeztetési eljárás során az alábbi államigazgatási szervek kifogást nem emeltek, az egyeztetési eljárás további szakaszában nem kívánnak venni:

· Jász - Nagykun - Szolnok Megyei Kormányhivatal Növény- és Talajvédelmi Igazgatóság, Szolnok
· Nemzeti Közlekedési Hatóság, Légügyi Hivatal, Budapest

· Honvédelmi Minisztérium Hatósági Hivatal, Budapest

· Magyar Közút ZRT., Szolnok

· Forster Központ, Budapest

· Nemzeti Környezetügyi Intézet Közép- Tisza –vidéki Kirendeltsége

Az egyeztetési eljárás során az alábbi államigazgatási szervek a megkeresésre nem válaszoltak:
· Hortobágyi Nemzeti Park Igazgatósága, Debrecen

· Hajdú - Bihar Megyei Kormányhivatal, Erdészeti Igazgatósága

· E.on Zrt. Szolnoki Régióközpont

· Országos Vízügyi Főigazgatóság
Az egyeztetési eljárás során a partnerségi egyeztetés szerint az alábbi civil szervezetek a megkeresésre nem válaszoltak:
· Civil Kerekasztal, Martfű

A fent leírtak alapján  javaslom a Hajdú - Bihar Megyei Kormányhivatal Építésügyi és Örökségvédelmi Hivatalának Állami Főépítésze, a Jász - Nagykun - Szolnok Megyei Katasztrófavédelmi Igazgatóság  és a Közép- Tisza-vidéki Vízügyi Igazgatóság, Szolnok szakmai véleményének elfogadását és a  településrendezési terv alátámasztó munkarészének javítását, illetve kiegészítését.
Szolnok, 2014. július 07.

      




                                           Kiszelovics Ildikó

